62 SZAKOSZTÁLYI ÜGYEK 



jó helyett jobbat hoznának. E téren az alaposabb haladás helyett, hirtelenül 

 fellobbanó erőszakos beavatkozásokkal találkozunk, melyek homloktérbe 

 lépve, sokszor az eszközt, a nyelvet fontosabbá teszik magánál a föczélnál, 

 a tudományos eredménynél. így újabban a latin és görög származású szavaink 

 latinos, illetőleg görögös végződésének túlzott eröszakolása kezd előtérbe 

 lépni s a kérdés eldöntése esetröl-esetre sok meddő vitát s munkát követel. 

 Azokat a latin és görög eredetű szavainkat, a melyeket a latinos vagy 

 görögös végződéssel jól bevesz a magyar nyelv (filamentum, referátum, 

 plébános, specziális, testamentum), ilyen végződéssel kell jóknak tartanunk; 

 azokhoz a szavakhoz azonban, a melyekhez a nép nyelvén élő példák és 

 önkénytelen szabályok más végződést kivannak (káplán, franczia, mikroszkópi 

 s a melyek egy nagj^ része nem is volt meg a latin, illetőleg görög nyelvben, 

 vagy ha megvolt, más értelemmel bírt (kryptogamok, pteridophiták, negatív, 

 pozitív, parenchyma), szintén us, ius, on stb. végződést s ennek megfelelő 

 ragozást fűzni, nyilván erőltetett. 



Nagyon kívánatos, hogy e kérdéssel szakavatott nyelvészeink behatóan 

 foglalkozzanak s a helyes utat részletesen kijelöljék. 



A dolgozatok külső kiállításának talán mellékesnek látszó kérdésére 

 vonatkozólag fel kell hoznom, hogy könyvnyomdászatunk még nem oly 

 fejlett, hogy az egyes tudományszakok irodalmában szokásos eljárásokkal 

 jól ismerős, specziális szedők végeznék a munkát. A czikkeket tehát a leg- 

 gondosabban összeállított kéziratban kell átadni a nyomdának, ellenkező 

 esetben nemcsak a szerkesztés és a füzetek pontosabb megjelenése van 

 megnehezítve, hanem a korrektúrák tetemes költségeket is rónak a szak- 

 osztályra, a mi végeredményben kitűzött czéljainkat igen érzékenyen érintheti. 



Az a statisztika, a melyet a jegyző úr elénk terjesztett, hű tükrét 

 adja folyóiratunk számos ügyének is, és örömmel láthatjuk, hogy a Botanikai 

 Közleményeket már közel 700 előfizető járatja s így lehetővé van téve, 

 hogy folyóiratimk fejlesztésében azon az úton, a melyre a szakosztály üdvös 

 határozatai által léptünk, tovább haladhassunk. Ezzel kapcsolatban azonban 

 meg kell említenem, hogy a hat füzetre való átmenetei és az évfolyam ter- 

 jedelmének 26 ívre való felemelkedése nagyobb költségeket is igényel, a 

 melyekről gondoskodnunk kell Ez a gondoskodás a szakosztály részéről 

 meg is történt, a mennyiben az előfizetési díjnak öt koronára való feleme- 

 lését határozta el. A díj felemelése meg is történt és tagjaink ebben az 

 évben az új megállapítás szerint fizetnek ; nehézségek vannak azonban a 

 Társulat átalányosaival, a mennyiben a Társulat érdekében fekvőnek bizonyult 

 az, hogy most az átalányosok előfizetési díja ne bolygattassék. Ennek követ- 

 keztében a 406 átalányos után csupán az eddigi 3 korona előfizetési díj 

 esik a szakosztály javára, vagyis összesen 812 koronával kevesebb, mintha 

 az átalánjí^osok is megfizetnék a felemelt 5 korona díjat. Holott éppen az 

 átalányosok, intézetek s testületek lévén, könnyen megfizethetik az 5 koronát. 

 Ezt a hiányt nagyon érezzük és ha nem álland módunkban ezen segíteni, 

 úgy a Botanikai Közlemények kiadásában és általában a szakosztály leg- 

 szűkebbre mért kiadásaikban is az ügy rovására menő korlátozásokat kel- 

 len d életbeléptetnünk. Reméljük azonban, hogy a Társulathoz intézett ama 

 kérésünk, hogy ezen a nehézségen segítsen, nem marad eredmény nélkül 

 s így költségvetésünket reális alapokra helyezhetjük. 



